Jazzkaar

Jazzkaar on aastast 1990 Tallinnas toimuv rahvusvaheline džässifestivalhttp://www.jazzkaar.ee/old/aastad/ajalugu.htm (vaadatud 07.02.2013), mis on Baltimaade samalaadsetest suurim.

Festivali peakorraldaja on MTÜ Jazzkaare Sõprade Ühinghttps://web.archive.org/web/20130411001442/http://www.jazzkaar.ee/et/menu-meist/kontakt.html (vaadatud 07.02.2013). Festivali direktor ja kunstiline juht on Anne Erm.

Jazzkaar on rahvusvaheliselt tuntud ja tunnustatud bränd, Eesti kultuuri üks visiitkaarte, mis sai alguse aastal 1990. Isikupärase programmi, värskete ideede, noore publiku kaasamise ja kõrgetasemelise korraldusega kuulub Jazzkaar Euroopa parimate siseruumides toimuvate jazzifestivalide hulka. 

Eesti muusikatööstus on korduvalt tunnustanud Jazzkaare rolli muusikaelu edendajana: 2015. aastal nimetati sündmus esimesena Eesti parimaks muusikafestivaliks ning aastal 2025 pälvis MTÜ Jazzkaare Sõprade Ühing parima muusikasündmuste korraldaja tiitli.

Jazzkaar on aktiivne valdkonna arendaja Eestis ning kuulub nii European Jazz Networki kui ka Music Estonia liikmete hulka, olles oluline platvorm eesti jazzi tutvustamisel rahvusvaheliselt.

Kevadine Jazzkaar toob igal aastal muusikasõpradeni enam kui 140 sündmust, millest 50 kuuluvad festivali põhiprogrammi. Publik saab osa ka tasuta kontsertide päevast, linnaruumiprojektist, näitustest, vestlustest muusikutega ning meistriklassidest, mis rikastavad festivali ja annavad harivat mõõdet. Viimastel aastatel on Jazzkaar kogunud üle 20 000 külastuse, mis kinnitab festivali jätkuvat publikuhuvi ja olulisust Eesti kultuurielus.

Festivalil on aastate jooksul üles astunud üle 40 riigi džässmuusiku ja -ansambli. 

Jazzkaarel osalenud tuntud džässmuusikuid ja -ansambleid
Pat Metheny (2014)
Charles Lloyd (2013, 2005, 1997, 1967)
Bobby McFerrin (2019, 2011)
Dee Dee Bridgewater (2022, 2006)
Gregory Porter (2015, 2013)
Joshua Redman (2019)
Snarky Puppy (2024)
Médéric Collignon
Diane Schuur
Joe Zawinul Syndicate
New York Voices
Courtney Pine

Tunnustus
 2025 – Postimehe kultuurivedur
 2025 – Eesti Muusikaettevõtluse Auhinnad (EMEA) parim muusikasündmuste korraldaja
 2015 – Eesti Muusikaettevõtluse Auhinnad (EMEA) aasta muusikasündmus
 1999 – Eesti Kultuurkapitali helikunsti sihtkapitali aastapreemia – Anne Erm (festival Jazzkaar)

Vaata ka
Tallinna džässifestival

 Viited 

Välislingid
Festivali koduleht (vaadatud 7.02.2013)

Kategooria:Eesti muusikafestivalid
Kategooria:Džäss
Kategooria:Eesti džäss